
	OBJEKTA HIGIĒNISKAIS NOVĒRTĒJUMS



	Valmierā



	2021. gada 6. augustā



	1. Objekta nosaukums: Bērnu diennakts nometne

	1. Objekta īpašnieks: Nometnes organizētājs – SIA ,,Baltic Camp”, reģ. Nr. 40003704388, Lielirbes iela 32, Rīga, LV-1046

	1. Objekta adrese: Viesu nams ,,Bille”, Drabešu pagasts, Cēsu novads, LV-4139

	1. Novērtēšanu veica: 05.08.2021., vides veselības analītiķe Silvija Švalkovska

	1. Novērtēšanā piedalījās: Saimniece Izabella Meldere

	1. Konstatēts: 
6.1. Vispārīgās ziņas par objektu/ objekta raksturojums
Bērnu diennakts atvērtā nometne tiks organizēta viesu namā ,,Bille”. Dalībnieku vecums nometnē no 7 līdz 15 gadiem; maksimālais dalībnieku skaits – līdz 30. 
Viesu nams ir trīsstāvu apjoma ēka. Viesu nama 1. stāvā ir divas plašas zāles, sieviešu tualete ar diviem klozetpodiem kabīnēs un divām roku mazgātnēm, vīriešu tualete ar klozetpodu, roku mazgātni un pisuāru un tualete personām ar kustību traucējumiem. Viesu nama 2. stāvā ir 8 numuri. Katrā numurā ir sanitārais mezgls ar klozetpodu, roku mazgātni un dušas kabīni vai vannu. Viesu nama 3. stāvā ir 8 numuri. Četros numuros ir sanitārais mezgls ar  klozetpodu, roku mazgātni un dušas kabīni vai vannu. Pārējiem četriem numuriem ir divas koplietošanas dušas telpas un koplietošanas tualete ar klozetpodu un roku mazgātni. Ir iespēja izmantot apartamentus, kas izvietoti 2. stāvā un ir ar atsevišķu ieeju. Apartamenti sastāv no trīs istabām un virtuves. Katrā istabā ir sanitārais mezgls ar klozetpodu, roku mazgātni un dušas kabīni.
Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās PVD reģistrēts ēdināšanas uzņēmums SIA „BILLES NAMS”, reģ. Nr. 44103033148.
6.2. Iekštelpu virsmu apdare
Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami. Grīdas segums ir līdzens.
6.3. Apgaismojums
Dabiskais un mākslīgais; novērtējot vizuāli – nodrošināta atbilstība pastāvošajām prasībām.
6.4. Siltumapgāde 
Autonoma – siltumsūknis.
6.5. Gaisa apmaiņa
Istabas ir ar veramiem logiem un iespēju vēdināt. Sanitārajos mezglos ir piespiedu nosūces ventilācijas sistēma. 
6.6. Ūdens apgāde
Centralizēta – Billes ciema ūdensapgādes sistēma. Nodrošināta aukstā un karstā ūdens padeve. Karstais ūdens tiek nodrošināta no apkures. Veikta dzeramā ūdens paraugu testēšana. Dzeramā ūdens analīzes atbilst Ministru kabineta 2017. gada 14. novembra noteikumu Nr. 671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” nekaitīguma prasībām (SIA “Laboratorija AUCTORITAS” dzeramā ūdens testēšanas pārskats Nr. 6106/21 (26.05.2021.)).
6.7. Kanalizācijas sistēma
   Centralizēta – pieslēgums Billes ciema bioloģiskās attīrīšanas iekārtām.
6.8. Teritorijas labiekārtošana
   Sakopta un labiekārtota. Nodrošināta sadzīves atkritumu savākšana atbilstoši higiēnas prasībām.
6.9. Vides pieejamība
   Netiek vērtēts
6.10. Riska faktoru novērtēšana un cita informācija
Telpu uzkopšanu veiks viesu nama personāls. Atbilstošus roku un virsmu dezinfekcijas līdzekļus nometnes laikā nodrošinās viesu nams. Gultasveļu nodrošinās viesu nams. Gultasveļas mazgāšanu veic SIA ,,Nika N”. Nepieciešamības gadījumā ir iespējams nodrošināt bērnu izolēšanu atsevišķā telpā/vietā.

	7. SLĒDZIENS
Viesu nams ,,Bille”, Drabešu pagastā, Cēsu novadā atbilst higiēnas prasībām.

	1. Rekomendējamie pasākumi 
0.  Nodrošināt Ministru kabineta 2009. gada 1. septembra noteikumu Nr. 981 „Bērnu nometņu organizēšanas un darbības kārtība” prasību izpildi.
0. Nodrošināt Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” prasību izpildi.
0. Nometņu darbības laikā ievērot Veselības ministrijas 2021. gadā izstrādātās vadlīnijas „Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti pēc Atzinuma saņemšanas.
0. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi.
0. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā.

